25/09/2012 | Administración LocalMunicipal
Ferrol
Urbanismo
Aprobación definitiva da modificación puntual do PXOM de Ferrol na parcela de Hispania (antiga fábrica de lápis)

Por orde do 16 de xullo de 2012 o conselleiro de Medio Ambiente, Territorio e Infraestructuras acordou aprobar definitivamente a modificación puntual do PXOM de Ferrol na parcela de Hispania (Antiga Fábrica de Lápis). A dita orde publicouse no DOGA do 24 de agosto de 2012. Consonte ó art.92 da vixente Lei 9/2002 de 30 de octubre sobre ordenación ubanística e protección do medio rural de Galicia en relación ó artigo 70.2 da Lei 7/1985 de bases do réxime local publícase a normativa e ordenanzas da modificación puntual do PXOM de Ferrol na parcela de Hispania (Antiga Fábrica de Lápis), para a súa entrada en vigor tralo prazo previsto no art.65 da Lei 7/1985 de bases de réxime local. Ferrol, 27 de agosto de 2012 O alcalde Asdo.: José Manuel Rey Varela CONCELLO DE FERROL MARZO 2007 ÍNDICE I. MEMORIA XUSTIFICATIVA DOS FINS E OBXECTIVOS DA MODIFICACIÓN 1.- ANTECEDENTES 2.-CONDICIÓNS DE ORDENACIÓN.- Análise comparativo de edificabilidade. II. PLANOS DE ORDENACIÓN Plano A. Ordenación prevista PXOM. Plano B Proposta de ordenación. III. NORMAS URBANÍSTICAS 1.- Condicións de edificación 2.- Condicións particulares 3.- Protección do Patrimonio cultural IV. PLANOS DE ORDENACIÓN PORMENORIZADA 1.- Parcela Hispania.- Estado actual 2.- Parcela Hispania.-Previsto PXOM 3.- Parcela Hispania.- Proposta ordenación V RESULTADO DE TRAMITE DE EXPOSICIÓN PÚBLICA O solar de Hispania (antiga fábrica de Lapis) ocupa a metade do cuarteirón sito entre as rúas Baterías e Alta do Porto con volta pola prazuela de Baterías, dentro do núcleo urbano de Ferrol e no barrio de Ferrol Vello. É propiedade de JERPU S. A. Como consecuencia do recurso contencioso-administrativo número 4328/2001, interposto por JERPU S. A. contra o acto de aprobación definitiva do PXOM, no que afecta ó solar ocupado por HISPANIA, a Sala do Contencioso Administrativo do Tribunal Superior de Xustiza de Galicia ditou sentenza de 22 de xullo de 2004 ( achégase copia como anexo nº 1) en cuxo fallo sinálase: “Fallamos: Estimamos en parte el recurso contencioso administrativo interposto por JERPU S. A. contra el acordo de 28-12-2000 del Concello de Ferrol que dió aprobación definitiva a la revisión y adaptación del Plan General de Ordenación Municipal, que anulamos, por ser contrario a derecho en cuanto a las determinaciones que establece respecto de la finca de la parte actora descrita en el hecho primero de la demanda. No se hace imposición de las costas del asunto.” Para delimitar o alcance da sentenza debe terse en conta o contido do fundamento de dereito sexto, no cal se indica que: “ Polas razóns expostas as determinacións do PXOM litixioso sobre a parcela da parte actora considerarase contrarias a dereito en canto impoñen en solo urbano consolidado cesións para un vial, zona verde e dotacións públicas, polo que ten que ser acollida a pretensión da demanda de que, no que concirne á dita parcela, sexa anulado o acto recorrido.” Así pois, o contido deste documento de modificación puntual do PXOM debe estar orientado a dar cumprimento ó establecido na sentencia, a cuxo fin elaborouse a correspondente proposta de ordenación, cuxo contido concrétase no seguinte apartado. A proposta de ordenación responde ós seguintes criterios: a) Respectar as determinacións básicas establecidas polo PXOM, relativas á edificabilidade e alturas da edificación. b) Conservar a dotación de ordenación prevista no PXOM como zona verde V-39 e como reserva de equipamento RE-24. A superficie resultante da medición da parcela afecta á dotación pública de zona verde reflectida na documentación gráfica do PXOM é de 638,00 m 2 obténdose pola proposta de modificación 746,00 m 2, debendo procederse de maneira simultánea á corrección de erros da referencia de superficie achegada polo PXOM no apartado C.2.3 A de dotacións propostas, do Tomo I da Memoria de ordenación do Plan Xeral. Mantéñese a superficie de 220 m 2 prevista polo PXOM para o equipamento comunitario RE-24. c) Respectar as determinacións substantivas da ordenanza O-13. A (B+3 e 12 m fondo) establecida polo PXOM para o resto do cuarteirón e o contorno. d) Como criterio para definir a ordenación física mantense o tipo de ordenación no cuarteirón definido polas aliñacións e fondos, e edificación adosada. A liña de edificación coincidirá obrigatoriamente coa aliñación. Respecto do bloque B a delimitación da área de 204,00 m 2 forma parte da parcela privada, susceptible de ser ocupada no subsolo (necesaria para resolver de maneira racional el estándar de prazas de aparcadoiro marcada por el PGOM) e de libre acceso público na superficie, establecerá a liña de edificación sobre rasante. e) O novo deseño reordena a parcela, pecha as medianeiras no lateral oeste completando un cuarteirón e procede á apertura dunha rúa urbana para vehículos e peóns que axuda a mellorar o tráfico na zona. Proxéctase a edificación segundo o trazado desta rúa, da rúa Baterías e da prazuela de Baterías e constitúese unha praza verde unida á rúa Alta do Porto e en enlace directo cos Xardíns do Baluarte. f) Tense en conta o recollido nos informes xurídicos municipais de data 6 de xullo de 2005 e 19 de xaneiro de 2007, onde mencionase que no caso de manterse os dotacionais locais marcados polo PXOM deberíanse obter por algúns dos instrumentos regulados no art.167.1 de la Lei 9/2002, así mesmo na premisa de mantemento do aproveitamento real recollido polo PXOM non entendese transferible o uso de equipamento un uso residencial. Aplicando estes criterios non se incrementa a edificabilidade global atribuída polo planeamento xeral, nin alturas nin fondos edificables, e lógrase a incorporación da parcela ó barrio de Ferrol Vello, acorde co conxunto e integrada nel, segundo o criterio de desenvolvemento da zona e cunha praza axardinada e protexida a nivel co vial da súa fronte, que servirá como ágora de encontro e descanso para a veciñanza. Estímase que o deseño proposto acomódase ó trazado residencial do entorno, axústase á rede urbana e integra en harmonía as edificacións, rúa e praza, á vez que resolve a accesibilidade, mellorando a circulación e a configuración da zona verde. Coa finalidade de dar cumprimento á sentencia mencionada, os servizos técnicos municipais elaboraron unha nova proposta de ordenación para a parcela obxecto do recurso. Realizando unha análise comparativo da edificabilidade, dotación de zona verde e espazos destinados o uso público entre a ordenación prevista polo PXOM e a proposta de ordenación constátanse os seguintes datos: Realizouse o cómputo da superficie edificada sobre rasante, agás da relativa á reserva de equipamento RE-24. Esta dotación urbanística mantén o destino de titularidade pública como equipamento comunitario pertencente ó sistema local proposto polo PXOM asignándolle unha superficie en planta de 220 m 2 e sendo de aplicación para o seu desenvolvemento edificatorio o recollido no art.118 del plan xeral. A consideración do tipo de aproveitamento baixo rasante (sotos e semisotos) e la superficie respectiva será o que resulte das disposicións especificas da edificación sobre a parcela en desenvolvemento do PXOM. Superficie parcela 3.642,00 m 2 Total superficie edificada sobre rasante.8.765,89 m 2 Superficie zona verde V-39.638,00 m 2 Totalidade dos espazos destinados ó uso público.1560,00 m 2 Superficie parcela 3.642,00 m 2 Total superficie edificada sobre rasante.8.665,12 m 2 Superficie ZONA VERDE V.39.746,00 m 2 Totalidade dos espazos destinados ó uso público.1604,00 m 2 Polo tanto, nesta proposta de ordenación urbanística non se acada a edificabilidade prevista no PXOM, increméntanse a superficie destinada á zona verde e os espazos destinados ó uso público. Co novo deseño que se propón, ademais de dar cumprimento á sentenza ditada polo Tribunal Superior de Xustiza de Galicia, manter os niveis de intensidade e restantes determinacións substantivas do PXOM, lógranse uns factores de dinamización do barrio e dotacións públicas, tanto dende o punto de vista de atracción para novos residentes, como de localización de actividades, o que debe contribuír á recuperación urbana deste histórico barrio. Recóllense para a parcela de HISPANIA, obxecto desta modificación puntual, nos planos anexos realizados, sobre a base cartográfica do PXOM, tanto as determinacións anuladas como a proposta elaborada. Plano A: Determinacións que establecía a revisión e adaptación do PXOM na finca HISPANIA anuladas pola sentenza do Tribunal Superior de Xustiza de Galiza. Plano B: Proposta de ordenación para a finca HISPANIA elaborada polos servizos técnicos municipais. O deseño urbanístico e condicións construtivas na parcela axústanse as definidas polo PXOM para a edificación residencial do contorno, coa Ordenanza de regulación O-13. A Fondo: 12 m. Altura: 13,00 m. Vós: 8% ancho espazo libre, zona verde ou rúa > 8 m (máximo 1 m). Nº Plantas: soto/semisoto/baixa/3 pisos/baixo cubertas. Usos: 1.- Soto a aparcadoiro, instalacións, etc. Non vivenda 2.- Semisoto a aparcamento, usos complementarios de planta baixa, etc. Non vivenda.3.- Planta baixa a vivendas, comerciais, etc.4.- Plantas altas, a vivenda, oficinas, etc.5.- Planta baixo cubertas, para usos complementarios ou igual uso da planta inmediata inferior e vencellada a ela. Para esta parcela, como peza de articulación do barrio de Ferrol Vello co Porto, compleméntase a ordenanza de edificación coas seguintes estipulacións: a) Os edificios terán as súas fachadas deseñadas con materiais de alta calidade. b) O conxunto de edificación proxectarase definido na totalidade das súas fachadas dende a rasante perimetral e así deberá terminarse. c) A través do proxecto de urbanización ou da adenda ó proxecto de execución correspondente se deseñará a praza Verde e a rúa de nova apertura. d) Na parcela destínase a planta de soto a aparcamento para cumprir a dotación de prazas liberando a vía pública. e) O contorno interior da praza verde é coincidente co límite de propiedade, quedando dende este ata a liña de edificación sobre rasante unha superficie de 204,00 m 2 co aproveitamento privado baixo rasante para soto aparcadoiro, e con libre acceso público en superficie. Serán de aplicación íntegra as normas del PXOM vixente relativas á protección do patrimonio cultural definidas no seu capitulo VII da normativa urbanística “Normas de protección de infraestruturas, sistemas naturais e patrimonio cultural”. a aparición de restos arqueolóxicos no ámbito obxecto de modificación pode condicionar os usos previstos, xa que pode ser necesaria a identificación, estudo, protección, conservación e ata a posta en valor e integración no espazo urbano das estruturas que podan ser localizadas. No contorno obxecto da modificación se atopan incluídos no Catálogo en vigor os seguintes elementos do patrimonio cultural: • A-19. Castro de Ferrol Vello. (GA 15036012) • B-24. Igrexa do Socorro • C-15 Batería de San Xoán (GA 15036088) BIC • C-17 Comandancia de Marina • E-3. Barrio de Ferrol Vello. A Batería de San Xoán forma parte do sistema defensivo da cidade de Ferrol e polo tanto ten a consideración de Ben de Interese Cultural e, de acordo co artigo 8 da Lei 8/1995, do 30 de outubro, do Patrimonio cultural de Galicia, a declaración de ben de interese cultural afectará tanto ao solo coma o subsolo. En aplicación dos art. 43 y 44 da Lei 8/1995 de 30 de outubro de patrimonio cultural de Galicia, as licenzas que se outorguen desenvolvendo o Plan, ó encontrarse no contorno dun Ben de Interese Cultural, requerirán autorización previa por parte da Consellería de Cultura e Deporte.1. Parcela Hispania. Estado Actual 2. Parcela Hispania. Previsto PXOM 3. Parcela Hispania. Proposta Ordenación O 30 de marzo de 2006 o Pleno do Concello aprobou inicialmente o Documento de Modificación do PXOM no que se refire á parcela de Hispania (antiga fábrica de lapis). O acordo foi publicado na Voz de Galicia de 20 de xuño de 2006, Diario de Ferrol de 20 xuño de 2006 e Diario Oficial de Galicia nº 212 de 26 de xuño de 2006. No período de información ó público presentáronse 4 alegacións como consta no certificado do Rexistro Xeral. As alegacións son informadas polos servizos técnicos e xurídicos municipais, concluíndo a súa desestimación agás do relativo ó mantemento da dotación da reserva de equipamento comunitario RE-24 recollida no planeamento xeral. A dita estimación fundamentase por aplicación do informe aclaratorio emitido polos servizos xurídicos municipais en data 19 de xaneiro de 2007. O arquitecto municipal Juan Sabino Eddaoui Extremadura y Fortuny